РЕПУБЛИКА СРПСКА

ОПШТИНА ШИПОВО

НАЧЕЛНИК

Број: 07-404-23/25

Датум: 10.04.2025. године

На основу члана 64. став (1) тачка б), члана 70. ст. 1. и 3. Закона о јавним набавкама („Сл. гласник БиХ“, број 39/14,59/22, 50/24 ), члана 67. Статута општине Шипово (Сл. Гласник општине Шипово број 12/17 и7/19), на Препоруку Комисије за јавну набавку број: 07-404-23/25 од 04.04.2025. године, у поступку јавне набавке ,,Реконструкција објекта школе и амбуланте у Прибељцима“, Начелник Општине Шипово је донио

**ОДЛУКУ**

**о избору најповољнијег понуђача**

**Члан 1.**

Прихвата се Препорука Комисије за јавне набавке, број: 07-404-23/25 од 09.04.2025. године и **Уговор** за јавну набавку у Конкурентском поступку: ,, Реконструкција објекта школе и амбуланте у Прибељцима“, додјељује се понуђачу ,,M.Željo“ д.о.о. Шипово, за понуђену цијену 19.729,00 КМ, без урачунатог ПДВ-а.

**Члан 2.**

Приједлог уговора доставиће се на потпис изабраном понуђачу: ,,M.Željo“ д.о.о. Шипово, у року 10 дана рачунајући од дана када је понуђач обавијештен о избору најповољније понуде, под условом да на одлуку не буде уложена жалба.

**Члан 3.**

За извршење ове одлуке задужује се и овлашћује Одјељење за буџет, финансије и привреду и Одјељење за урбанизам и стамбено комуналне послове.

**Члан 4.**

Ова одлука објавиће се на веб-страници Општине Шипово, истовремено с упућивањем понуђачима који су учествовали у поступку јавне набавке, сходно члану 70. став (6) Закона о јавним набавкама.

**Члан 5.**

Ова одлука ступа на снагу даном доношења и доставља се свим понуђачима који су учествовали у поступку јавне набавке, сходно члану 71. став (2) Закона о јавним набавкама.

**Образложење**

Поступак јавне набавке ,,Реконструкција објекта школе и амбуланте у Прибељцима“, покренут је Одлуком о покретању поступка јавне набавке број: 07-404-23/25 од 27.03.2025. године.

Јавна набавка је проведена путем конкурентског поступка јавне набавке.

Процијењена вриједност јавне набавке, без ПДВ-а је: 19.829,00 КМ

Обавјештење о набавки број: 789-7-3-12-3-8/25 објављено је на Порталу јавних набавки дана 27.03.2025. године. године.

Тендерска документација је објављена на порталу Агенцује за јавне набавке БиХ и исту је преузело 19 потенцијалних понуђача.

Комисија за јавну набавку именована је Рјешењем број**:** 07-404-23/25 од 04.04.2025. године.

Комисија за јавну набавку доставила је Начелнику општине дана 09.04.2025. године

Записник о оцјени понуда и Препоруку за додјелу уговора.

У поступку по Записнику о оцјени понуда је утврђено је да је Комисија за јавну набавку благовремено и правилно извршила отварање понуда и оцјену приспјелих понуда, о чему је сачинила одговарајући записник, у којима је утврђено сљедеће:

- да је укупан број пристиглих понуда – двије:

- да су понуде благовремено запримљене,

- да је понуђач ,,M.Željo“ д.о.о. Шипово доставио доказе прописане тендерском документацијом, да испуњава услове прописане у истој, и да је понуда прихватљива.

Koмисија је утврдила да понуђач ,,Мarković MS“, Слободан Марковић с.п. Растока није доставио понуду у складу са тендерском документацијом и да је понуда неприхватљива.

Понуђач није испунио услове из тачке 12. став 2. тендерске документације који се односе способност обављања професионалне дјелатности. У наведеном члану тражено је да понуђач буде регистрован за обављање дјелатности у вези са предметом набавке а све у складу са чланом 46. Закона о јавним набавкама.

Предмет набавке су били: Фасадни и штукатурни радови шифра дјелатности 43.31, уградња столарије шифра дјелатности 43.32, и постављање кровних конструкција и покривање кровова шифра дјелатности 43.91, као што је то и видљиво из Обрасца за цијену понуде прилог 2 тендерске документације.

Понуђач ,,Мarković MS“, Слободан Марковић с.п. Растока на страни понуде број 15 и 16 доставио је Рјешење о регистрацији из којег је видљиво да је регистрован за обављање дјелатности под шифрама 43.22 – увођење инсталација водовода, канализације, гаса и инсталација за климатизацију, 25.11 – производња металних конструкција и њихових дијелова , 25.62 – машинска обрада метала као и дјелатности под шифрама 81.21 и 81.22.

Из свега јасно произилази да понуђач није регистрован за обављање дјелатности у вези са предметом набавке. На основу свега наведеног комисија је понуду понуђача Мarković MS“, Слободан Марковић с.п. Растока оцијенила као неприхватљиву.

Понуда понуђача који испуњавају услове тендерске документације:

|  |  |
| --- | --- |
| Назив / име понуђача | Понуђена цијена (без ПДВ-а) |
|  | ,,M.Željo“ д.о.о. Шипово | 19.729,00 КМ |

У поступку доношења ове одлуке посебно су цијењене чињенице да је Комисија, правилно и потпуно, извршила оцјену квалификованости понуђача те оцјену приспјеле понуде, сходно критеријумима из тендерске документације.

У поступку оцјене проведеног поступка, руководилац уговорног органа није нашао разлоге, неправилности нити пропусте у раду, који би евентуално били основ за неприхватање препоруке Комисије за јавну набавку.

Наиме, у поступку је оцијењено да је Комисија у свему правилно поступила те да је приједлог избора најповољнијег понуђача извршен у складу са Законом о јавним набавкама, подзаконским актима и тендерском документацијом. Увидом у приложену документацију, неспорно је да је изабрани понуђач, ,,M.Željo“ д.о.о. Шипово доставио понуду која је се креће у оквиру процијењене вриједности набавке и да је понуда прихватљива.

Изабрани понуђач, је изабран примјењујући критериј најниже цијене технички задоваљавајуће понуде.

Из наведених разлога, примјеном члана 64. става (1) тачка б), и члана 70. ст. 1. и 3. Закона о јавним набавкама, одлучено је као у диспозитиву.

**ПОУКА О ПРАВНОМ ЛИЈЕКУ:**

Против ове одлуке може се изјавити жалба Уреду за разматрање жалби, најкасније у року од 5 (пет) дана од дана пријема ове одлуке, путем Уговорног органа у три примјерка.

**Доставити:**

1. Понуђачи (2x)
2. Уз материјал комисије НАЧЕЛНИК
3. Начелник М.П
4. Одјељење за буџет, финансије, ... \_\_\_\_\_\_\_\_\_\_\_\_\_\_\_\_\_
5. Одјељење за урбанизам, ... (Милан Ковач)
6. A/A